text: Lego bliver revet væk
  05 november 2010 kl. 07.26
  Lego kan allerede nu se, at der bliver mangel på nogle af de mest populære produkter i julen, skriver Morgenavisen Jyllands-Posten.
  Produktionen kan ikke nå at følge med efterspørgslen efter især Harry Potter-produkter, siger koncerndirektør Mads Nipper, der har ansvaret for bl.a. salg.
  - Vi er uhyre godt tilfredse med salget op til julen, ikke mindst de klassiske Lego-linjer gør det godt. Det samme gør Harry Potter, og vi kan allerede nu se, at vi ikke kan nå at producere det, vi har solgt til butikkerne. Det bliver et problem, for det betyder, at nogen må gå skuffede fra butikken, og det er vi møg-ærgerlige over, siger Mads Nipper til Jyllands-Posten.
  Generelt ser det ud til, at julen vil cementere endnu et rekord år for Billundkoncernen.
  - Det er jo lige nu, at året som helhed bliver afgjort, og det ser rigtigt godt ud. Vi har tocifrede vækstrater over det hele, dvs. der er ingen markeder, der skuffer. Lande som Storbritannien og USA går rigtigt godt, siger Mads Nipper.
  